รองนายกรัฐมนตรีและรัฐมนตรีว่าการกระทรวงกลาโหม ยืนยันความพร้อมการรักษาความปลอดภัยของประชาชนที่จะเข้าร่วมในพระราชพิธีบรมราชาภิเษกอย่างเต็มที่
พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม ยืนยันว่า การเตรียมความพร้อมการรักษาความปลอดภัยและดูแลประชาชนที่เข้าร่วมงานในช่วงพระราชพิธีบรมราชาภิเษก อย่างเต็มที่ รวมถึงดูแลรักษาความปลอดภัยประชาชนที่มาเข้าร่วมรับเสด็จในพระราชพิธี ให้เป็นไปตามที่วางแผนไว้ โดยมีการตั้งกองอำนวยการร่วมพระราชพิธีบรมราชาภิเษก หรือ กอร. ขณะที่การข่าวยังไม่มีอะไรที่น่าเป็นห่วง        ส่วนกรณีที่สมเด็จอัคคมหาเสนาบดี เดโช ฮุน เซน นายกรัฐมนตรีแห่งราชอาณาจักรกัมพูชา ประกาศว่า จะไม่ยอมให้ผู้ใดใช้พื้นที่ในราชอาณาจักร กัมพูชา เคลื่อนไหวต่อต้านรัฐบาลไทย พลเอก ประวิตร เปิดเผยว่า ให้เป็นไปตามที่ สมเด็จฮุน เซน กล่าวไว้ ซึ่งขณะนี้ยังไม่ได้มีการประสานกันในเรื่องนี้